# Creacións para Educación Infantil

Scratch está deseñado para ser utilizado a partir dos 8 anos de idade, pero a rapazada de menor idade, con axuda dos maiores, tamén pode ter as súas creacións. Por exemplo, pódense crear xogos e animacións interactivas nos que os protagonistas sexan debuxos feitos polos propios nenos e nenas. Tamén nós, como mestras e mestres, podemos deseñar e crear animacións relacionadas coa contorna máis próxima do alumnado ou con datas e eventos especiais, adaptándonos mellor ás súas necesidades que utilizando animacións xenéricas feitas por editoriais e empresas.

Aquí mostramos uns exemplos de creacións en Scratch para os pequenos e pequenas da casa:

## Debuxos animados

Podemos utilizar debuxos do propio alumnado para realizar unha animación interactiva ou incluílos como os protagonistas dun xogo. A idea é que sexa o alumnado o que deseñe os sprites e decida as accións que van realizar, e así, con axuda da súa mestra ou mestre, fagan a súa creación en Scratch.

Neste exemplo só incluímos algo de movemento e efectos ao debuxo orixinal, pero pódense facer miles de cousas máis cos debuxos dos nenos e nenas.

[Scratch: Mom]
Move a mamá utilizando as frechas do teclado. Tamén podes facer que salte premendo no espazo.

## Banco de peixes de cores

Este programa foi un encargo dunha mestra que traballa en educación infantil. Quería un xogo para aprender as cores e a contar utilizando peixiños e o que segue é o resultado. Animádevos a deseñar e poñer a funcionar a vosa propia idea!

### Pesca libre:

O que programamos inicialmente foi facer que fosen aparecendo peixes de cores pola parte esquerda do escenario e, cada vez que facemos clic nun deles, aparece un anzol a pescalo. Durante o xogo vai facéndose reconto dos peixes que aparecen, dos peixes de cada cor que pescamos e da cantidade total de peixes pescados. Podes ver o código explicado na propia animación.

[Scratch: Banco de peixes de cores]
Fai clic en cada peixe para pescalo. Na parte superior irá facéndose reconto dos tipos de peixes que se van pescando.

### Eliximos pesca libre ou selectiva

Nunha segunda versión engadimos a opción de facer unha pesca selectiva: Alguén vai indicándonos a cantidade de peixes dunha determinada cor que quere que se pesquen, e cada vez que se cumpre esa condición volve preguntar, así ata 5 veces.

[Scratch: Banco de peixes de cores II]

## Máis ideas?

Se tes máis ideas e exemplos de utilización de Scratch en Educación Infantil podes dalas a coñecer a través desta páxina.

### Inicio

### Marco Teórico

### Aprendendo a programar

### Propostas didácticas

### Interacción coa contorna física

### Avaliación

### Coding in English

### Varios

### Licenza

### Edición

Entrar