# Polbo invaders

## Reto:

Queremos simular ao noso xeito o clásico xogo do Space Invaders. A ver o que sae!

A ría de Vigo está a ser invadida por un rexemento de polbos mutantes tremendamente comellóns que queren acabar con todos os crustáceos. Unha nécora arrichada enfróntase a eles guindando pedras, pero os polbos tamén lanzan coas súas armas… Logrará acabar con todos?

## Unha chea de polbos… como facemos?

Para facermos este xogo necesitamos unha chea de polbos que se van achegando ata a intrépida nécora. O código que vai ter cada polbo será sempre o mesmo, agás a posición inicial da que parte. Para programalo temos dúas opcións:

### 1. Multiplicamos os polbos… e o código!

Programamos o comportamento dun polbo e despois multiplicamos o sprite tantas veces como polbos queiramos que haxa, modificando unicamente a posición inicial. O problema que ten facer este xogo así é que se queremos modificar o código dos polbos debemos facer as modificacións en todos e cada un dos sprites, resultando moi tedioso. Este xogo está programado así:

[Scratch: Polbo invaders attack]
Movemento da nécora: coas frechas do teclado. Disparos: espazo

Código: Podes ver o código no propio proxecto

### 2. Clonamos os polbos:

Se utilizamos clons, chega con facer un só programa para o comportamento dos polbos e simplifícase moito. Imos utilizar, polo tanto, este programa para facer as melloras.

[Scratch: Polbo invaders attack (clons)]
Movemento da nécora: coas frechas do teclado. Disparos: espazo

Código: Podes ver o código no propio proxecto

### Propostas:

- Engade efectos sonoros e visuais.
- Engade varios niveis. Conforme se avanza de nivel, os polbos mutantes móvense máis rápido e lanzan máis pedras.
- Como agora se fai máis difícil, engade tres vidas para a nécora. Podes amosar unha variable “vidas” ou amosar 3 pequenas iconas de nécoras, que van desaparecendo a medida que se van perdendo vidas.
- Queremos que cada certo tempo un polbo saia da súa ringleira e se dirixa cara á nécora. Como o farías?

### Inicio

### Marco Teórico

### Aprendendo a programar

### Propostas didácticas

### Interacción coa contorna física

### Avaliación

### Coding in English

### Varios

### Licenza

### Edición

Entrar